תוצרת הארץ
אם כבד לבבכם כעופרת; אם אבלה בגופכם הנשמה; האזינו לשיר התוצרת; שאבו מתוכו נחמה; זה הדור דור ימות המשיח,; מנמנם ולקום מאחר.; הוא זקוק לנביא ומוכיח; ולפחות - לשעון מעורר.; לעורר אהבה וכבוד וחיבה; וקנאה; לתוצרת הארץ!; לחלב, לחצץ, לעוגות, לריבה; לגבינה; מתוצרת הארץ!; אם רצית מתוק מסוכר לכבוד חג; לך לבחור; מתוצרת הארץ!; אם תרצה מר ממוות לטעום, אל תדאג; יש מרור; מתוצרת הארץ!; יש מכל הזמנים, יש מכל המינים; הב כוחות; לתוצרת הארץ!; אך שומעים יהודים ואינם מבינים; יש מוחות...; מתוצרת הארץ!; אין אחדות באומה הנולדת; אין שרשרת ידיים אחת; אין כתף, אין חזית מאוחדת; אבל יש, אבל יש לא מעט -; אבל יש כתפיות, חזיות, ידיות; מפליאות; מתוצרת הארץ!; וישנו גן חיות ובגן החיות; אריות; מתוצרת הארץ!; בסדרים ונימוס אל תשאל לפטנט; זה תמיד; מתוצרת הארץ!; ובתולות בת ציון מדברות באקצנט; גרמנית; מתוצרת הארץ!; ושנתיים וחצי אוכלת האש בשדות; מתוצרת הארץ!; ואנגלי השלטון, אך גם הוא משתמש; בשיטות...; מתוצרת הארץ.; 